title: 2012/380/UE: Decizia Consiliului din 22 septembrie 2011 privind semnarea, în numele Uniunii, a Acordului între Uniunea Europeană și Australia privind prelucrarea și transferul datelor din registrul cu numele pasagerilor (PNR) de către transportatorii aerieni către Serviciul vamal și de protecție a frontierelor din Australia

text:
               14.7.2012

               RO

               Jurnalul Oficial al Uniunii Europene

               L 186/2

         DECIZIA CONSILIULUI
   din 22 septembrie 2011
   privind semnarea, în numele Uniunii, a Acordului între Uniunea Europeană și Australia privind prelucrarea și transferul datelor din registrul cu numele pasagerilor (PNR) de către transportatorii aerieni către Serviciul vamal și de protecție a frontierelor din Australia
   (2012/380/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 82 alineatul (1) litera (d) și articolul 87 alineatul (2) litera (a), coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 2 decembrie 2010, Consiliul a adoptat o decizie prin care autoriza Comisia să înceapă negocieri, în numele Uniunii, cu Australia în domeniul transferului și a utilizării datelor din registrul cu numele pasagerilor (PNR) în scopul prevenirii și combaterii terorismului și a altor infracțiuni transnaționale grave.

               (2)

               Acordul între Uniunea Europeană și Australia privind prelucrarea și transferul datelor din registrul cu numele pasagerilor (PNR) de către transportatorii aerieni către Serviciul vamal și de protecție a frontierelor din Australia („acordul”) a fost negociat. Negocierile s-au încheiat cu succes prin parafarea acordului.

               (3)

               Acordul ar trebui să fie semnat, sub rezerva încheierii sale la o dată ulterioară și declarația atașată la actul final al acordului ar trebui aprobată.

               (4)

               Acordul respectă drepturile fundamentale și principiile recunoscute în special de Carta drepturilor fundamentale a Uniunii Europene („Carta”), în special dreptul la viață privată și de familie, recunoscut de articolul 7 din Cartă, dreptul la protecția datelor cu caracter personal, recunoscut de articolul 8 din Cartă, și dreptul la o cale de atac eficientă și la un proces echitabil, recunoscut de articolul 47 din Cartă. Acordul ar trebui să se aplice în conformitate cu aceste drepturi și principii.

               (5)

               În conformitate cu articolul 3 din Protocolul privind poziția Regatului Unit și Irlandei cu privire la spațiul de libertate, securitate și justiție anexat la Tratatul privind Uniunea Europeană și la Tratatul privind funcționarea Uniunii Europene, respectivele state membre au notificat intenția lor de a participa la adoptarea și aplicarea prezentei decizii.

               (6)

               În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acordului și nu face obiectul aplicării acestuia,

         ADOPTĂ PREZENTA DECIZIE:
   Articolul 1
   Prin prezenta se autorizează, în numele Uniunii, semnarea Acordului între Uniunea Europeană și Australia privind prelucrarea și transferul datelor din registrul cu numele pasagerilor (PNR) de către transportatorii aerieni către Serviciul vamal și de protecție a frontierelor din Australia („acordul”), sub rezerva încheierii respectivului acord la o dată ulterioară (1).
   Articolul 2
   Declarația atașată la actul final al acordului ar trebui aprobată în numele Uniunii.
   Articolul 3
   Președintele Consiliului este autorizat să desemneze persoanele împuternicite să semneze acordul în numele Uniunii.
   Articolul 4
   Prezenta decizie intră în vigoare la data adoptării.

      Adoptată la Bruxelles, 22 septembrie 2011.

            Pentru Consiliu

            Președintele

         J. MILLER

      (1)  Textul acordului se va publica împreună cu decizia privind încheierea acestuia.


title: Decizia Comisiei din 27 iulie 2006 privind finanțarea studiilor, a studiilor de impact și a evaluărilor în domeniul siguranței alimentelor, sănătății animale, bunăstării animalelor și al zootehniei

text:
Anunţ juridic important

|

32006D0527

Jurnalul Oficial L 208 , 29/07/2006 p. 0037 - 0038 Jurnalul Oficial L 118 , 08/05/2007 p. 1016 - 1017

		20060727Decizia Comisieidin 27 iulie 2006privind finanțarea studiilor, a studiilor de impact și a evaluărilor în domeniul siguranței alimentelor, sănătății animale, bunăstării animalelor și al zootehniei(2006/527/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul sanitar-veterinar [1], în special articolul 20,întrucât:(1) În conformitate cu Decizia 90/424/CEE, Comunitatea trebuie să întreprindă sau să ajute statele membre să întreprindă acțiunile tehnice și științifice necesare dezvoltării legislației comunitare în domeniul sanitar-veterinar, precum și dezvoltării învățământului sau formării în domeniul sanitar-veterinar.(2) Studiile, studiile de impact și evaluările sistematice și în timp util ale programelor sale de cheltuieli constituie pentru Comisia Europeană priorități bine stabilite. Aceste instrumente îi permit să monitorizeze gestionarea fondurilor alocate și să promoveze în cadrul instituției o cultură a experienței dobândite, în special într-un context în care gestionarea bazată pe rezultate ocupă un loc din ce în ce mai preponderent.(3) Pentru a permite instituției să îndeplinească aceste sarcini, s-a lansat o cerere de ofertă, ca urmare a unei licitații deschise, în cursul ultimului trimestru din 2004, în vederea încheierii unui contract cadru de evaluare care acoperă domeniile de acțiune politică privind siguranța alimentelor, sănătatea animală, bunăstarea animalelor și zootehnia.(4) Contractul cadru a fost încheiat la 18 iunie 2005 pentru o perioadă de douăzeci și patru de luni. El furnizează deja informații utile care stau la baza procesului decizional comunitar.(5) Diferitele sarcini fac obiectul unor acorduri specifice, care se încheie între Comisie și contractantul selecționat în conformitate cu modalitățile prevăzute de contractul cadru.(6) Măsura prevăzută de prezenta decizie este conformă cu avizul Comitetului permanent pentru lanțul alimentar și sănătatea animală,DECIDE:Articol unicSe aprobă acțiunile descrise în anexa la prezenta decizie în sensul finanțării.Adoptată la Bruxelles, 27 iulie 2006.Pentru ComisieMarkos KyprianouMembru al Comisiei[1] JO L 224, 18.8.1990, p. 19. Decizie, astfel cum a fost modificată ultima dată prin Decizia 2006/53/CE (JO L 29, 2.2.2006, p. 37).--------------------------------------------------20060727ANEXĂDomenii:Siguranța alimentelor, sănătatea animală, bunăstarea animalelor și zootehniaBaza juridică:Decizia 90/424/CEE privind anumite cheltuieli în domeniul sanitar-veterinarSarcini:- Diferite tipuri de studii și alte servicii în sprijinul elaborării și pregătirii propunerilor Comisiei- Evaluări ex ante și studii de impact- Evaluări intermediare și ex postStudiile și alte servicii în sprijinul elaborării și pregătirii viitoarei politici comunitare în domeniul sănătății animale (2007-2013) au fost definite ca o prioritate în contextul strategiei de planificare anuală a Comisiei pentru 2007. Programarea acestor studii se efectuează în conformitate cu concluziile și recomandările formulate la terminarea actualei evaluări a politicii comunitare în domeniul sănătății animale.Linii bugetare 2006:17 04 02 — Alte acțiuni în domeniul sanitar-veterinar, al bunăstării animalelor și al sănătății publice: 900000 EURBuget:900000 EUR pentru al doilea an de aplicare a contractului cadruNumăr de acțiuni specifice prevăzute:Aproximativ șaseToate acțiunile sunt reglementate de regulile comune aplicabile în domeniul achizițiilor publice: după caz, utilizarea contractului cadru existent.--------------------------------------------------


title: Decizia Comisiei din 21 aprilie 1976 de instituire a Comitetului pentru gestionarea deșeurilor

text:
Anunţ juridic important

|

31976D0431

Official Journal L 115 , 01/05/1976 P. 0073 - 0074 Finnish special edition: Chapter 15 Volume 2 P. 0044  Greek special edition: Chapter 12 Volume 1 P. 0119  Swedish special edition: Chapter 15 Volume 2 P. 0044  Spanish special edition: Chapter 15 Volume 1 P. 0163  Portuguese special edition Chapter 15 Volume 1 P. 0163  Ediţie specială în limba cehă Chapter 15 Volume 01 P. 54  - 55 Ediţie specială în limba estonă Chapter 15 Volume 01 P. 54  - 55 Ediţie specială în limba maghiară Chapter 15 Volume 01 P. 54  - 55 Ediţie specială în limba lituaniană Chapter 15 Volume 01 P. 54  - 55 Ediţie specială în limba letonă Chapter 15 Volume 01 P. 54  - 55 Ediţie specială în limba malteză Chapter 15 Volume 01 P. 54  - 55 Ediţie specială în limba polonă Chapter 15 Volume 01 P. 54  - 55 Ediţie specială în limba slovacă Chapter 15 Volume 01 P. 54  - 55 Ediţie specială în limba slovenă Chapter 15 Volume 01 P. 54  - 55

		19760421Decizia Comisieidin 21 aprilie 1976de instituire a Comitetului pentru gestionarea deșeurilor(76/431/CEE)COMISIA COMUNITĂȚILOR EUROPENE,având în vedere Tratatul de instituire a Comunității Economice Europene,întrucât Programul de acțiune al Comunităților Europene în domeniul mediului [1] subliniază necesitatea unei politici comunitare a deșeurilor industriale și menajere;întrucât o atenție deosebită trebuie acordată protecției resurselor naturale prin depunerea unui efort susținut în direcția evitării deșeurilor, în special prin luarea de măsuri prin care să se faciliteze reciclarea și reutilizarea deșeurilor;întrucât, în Rezoluția sa din 3 martie 1975 privind energia și mediul [2], Consiliul a arătat că este extrem de important să se promoveze reciclarea și reutilizarea deșeurilor în scopul conservării energiei;întrucât Comisia are nevoie de avizul unor persoane cu calificare superioară în domeniul gestionării deșeurilor,ADOPTĂ PREZENTA DECIZIE:Articolul 1Se instituie pe lângă Comisie un Comitet pentru gestionarea deșeurilor (denumit în continuare "comitetul").Articolul 2Comitetul are sarcina de a furniza Comisiei avize, fie la solicitarea Comisiei, fie din proprie inițiativă, în toate problemele legate de:(a) formularea unei politici de gestionare a deșeurilor care să vizeze îndeplinirea nevoii de a asigura cea mai bună utilizare a resurselor și eliminarea deșeurilor în condiții de siguranță și eficiență;(b) diferitele măsuri tehnice, economice, administrative și juridice care ar putea împiedica producerea de deșeuri sau care ar putea asigura reutilizarea, reciclarea sau eliminarea acestora;(c) aplicarea directivelor privind gestionarea deșeurilor și formularea de noi propuneri de directive în acest domeniu.Articolul 3(1) Comitetul este constituit din 20 de membri.(2) Locurile din comitet sunt alocate după cum urmează:două locuri pentru Comisie;două locuri pentru fiecare stat membru.Articolul 4Membrii comitetului sunt numiți de către Comisie. Pentru fiecare loc vacant destinat statelor membre, Comisia, după consultarea statului membru respectiv, numește membrii dintre experții naționali de nivel înalt, cu competențe în domeniile menționate la articolul 2.Articolul 5Durata mandatului membrilor comitetului este de trei ani. Mandatele pot fi reînnoite. La terminarea perioadei de trei ani, membrii comitetului rămân în funcție până la înlocuire sau până la reînnoirea mandatului.Durata mandatului unui membru se poate încheia înainte de terminarea perioadei de trei ani prin demisie sau ca urmare a decesului persoanei.În această situație, este numită o altă persoană, care va prelua funcția membrului respectiv pentru restul mandatului, în conformitate cu dispozițiile articolului 4.Membrii nu sunt remunerați pentru serviciile respective.Articolul 6Lista membrilor comitetului este publicată de către Comisie, în scop informativ, în Jurnalul Oficial al Comunităților Europene.Articolul 7Președintele comitetului este un reprezentant al Comisiei.Articolul 8Președintele poate invita orice persoană având competențe speciale în orice problemă de pe agendă să ia parte în calitate de expert la deliberările comitetului sau ale grupurilor de lucru menționate la articolul 9.Experții iau parte numai la discuții referitoare la problemele pentru care au fost invitați.Articolul 9Comitetul poate forma grupuri de lucru.Articolul 10(1) Comitetul și grupurile de lucru sunt convocate de către președintele comitetului și se reunesc la sediul Comisiei.(2) Reprezentanții departamentelor de resort ale Comisiei iau parte la întrunirile comitetului și ale grupurilor de lucru.(3) Serviciile de secretariat pentru comitet și pentru grupurile de lucru ale acestuia sunt asigurate de către Comisie.Articolul 11În cadrul discuțiilor comitetului nu se votează.Comisia poate, în cazul în care dorește avizul comitetului, să stabilească o dată limită până la care trebuie prezentat acest aviz.Articolul 12Fără a se aduce atingere prevederilor articolul 214 din tratat, atunci când președintele comitetului informează membrii acestuia că avizul solicitat sau problema ridicată sunt supuse regimului de confidențialitate, membrii comitetului au obligația de a nu dezvălui informațiile de care au luat cunoștință în activitatea din cadrul comitetului sau din cadrul grupurilor de lucru ale acestuia.În asemenea cazuri, pot participa la ședințe numai membrii comitetului și reprezentanții departamentelor de resort ale Comisiei.Articolul 13Prezenta decizie se aplică de la 1 mai 1976.Adoptată la Bruxelles, 21 aprilie 1976.Pentru ComisieCarlo Scarascia MugnozzaVicepreședinte[1] JO C 112, 20.12.1973, p. 28.[2] JO C 168, 25.7.1975, p. 2.--------------------------------------------------


title: Decizia Consiliului din 13 ianuarie 2004 privind semnarea și aplicarea provizorie a unui acord sub forma unui schimb de scrisori între Comunitatea Europeană și Republica Croația privind sistemul de puncte tranzitoriu aplicabil vehiculelor grele pentru transport de mărfuri care tranzitează Austria

text:
Anunţ juridic important

|

32004D0183

Jurnalul Oficial L 057 , 25/02/2004 p. 0019 - 0019 ediţie specială în limba cehă capitol 11 volum 50 p. 14  - 14 ediţie specială în limba estonă capitol 11 volum 50 p. 14  - 14 ediţie specială în limba maghiară capitol 11 volum 50 p. 14  - 14 ediţie specială în limba lituaniană capitol 11 volum 50 p. 14  - 14 LV.ES capitol 11 volum 50 p. 14  - 14 MT.ES capitol 11 volum 50 p. 14  - 14 PL.ES capitol 11 volum 50 p. 14  - 14 SK.ES capitol 11 volum 50 p. 14  - 14 ediţie specială în limba slovenă capitol 11 volum 50 p. 14  - 14

		20040113Decizia Consiliuluidin 13 ianuarie 2004privind semnarea și aplicarea provizorie a unui acord sub forma unui schimb de scrisori între Comunitatea Europeană și Republica Croația privind sistemul de puncte tranzitoriu aplicabil vehiculelor grele pentru transport de mărfuri care tranzitează Austria(2004/183/CE)CONSILIUL UNIUNII EUROPENE,având în vedere Tratatul de instituire a Comunității Europene, în special, articolul 71 alineatul (1), coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Comisia a negociat un acord sub forma unui schimb de scrisori între Comunitatea Europeană și Republica Croația privind sistemul de puncte tranzitoriu aplicabil vehiculelor grele pentru transport de mărfuri care tranzitează Austria.(2) Acordul trebuie semnat sub rezerva încheierii sale la o dată ulterioară.(3) Trebuie adoptate dispoziții de aplicare provizorie a acordului de la data de 1 ianuarie 2004,DECIDE:Articolul 1Președintele Consiliului este autorizat să desemneze persoana (persoanele) abilitată (abilitate) să semneze în numele Comunității Europene Acordul sub forma unui schimb de scrisori între Comunitatea Europeană și Republica Croația privind sistemul de puncte tranzitoriu aplicabil vehiculelor grele pentru transport de mărfuri care tranzitează Austria, sub rezerva încheierii sale la o dată ulterioară.Textul acordului este atașat la prezenta decizie.Articolul 2Acordul prevăzut la articolul 1 se aplică în mod provizoriu de la data de 1 ianuarie 2004.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 13 ianuarie 2004.Pentru ConsiliuPreședinteleB. Cowen--------------------------------------------------


title: Decizia Comisiei din 30 martie 2006 de constituire a unui grup european de experți în piețele valorilor mobiliare care să furnizeze consultanță juridică și economică privind aplicarea directivelor UE referitoare la valorile mobiliare

text:
Anunţ juridic important

|

32006D0288

Official Journal L 106 , 19/04/2006 P. 0014 - 0017

		20060330Decizia Comisieidin 30 martie 2006de constituire a unui grup european de experți în piețele valorilor mobiliare care să furnizeze consultanță juridică și economică privind aplicarea directivelor UE referitoare la valorile mobiliare(2006/288/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Piețele financiare complet integrate și eficiente sunt esențiale pentru funcționarea economiilor moderne. Prin urmare, realizarea pieței unice a serviciilor financiare reprezintă o parte crucială a procesului de reformă economică bazată pe "strategia Lisabona" și esențială pentru competitivitatea mondială a UE.(2) Cartea albă privind politica serviciilor financiare 2005-2010 (denumită în continuare "cartea albă") [1] prezintă prioritățile Comisiei Europene privind politica serviciilor financiare până în 2010. Unul dintre obiectivele politicii serviciilor financiare a Comisiei constă în punerea în aplicare, îndeplinirea și evaluarea continuă a cadrului legislativ existent și aplicarea riguroasă a programului de îmbunătățire a activității de reglementare.(3) Cartea albă identifică diverse măsuri practice pentru a înțelege mai bine modul în care dreptul comunitar se aplică în practică și pentru a garanta că se realizează efectiv nivelul de coerență juridică pe care îl necesită piețele, în conformitate cu programul Comisiei de îmbunătățire a activității de reglementare. Întrucât prima verificare a coerenței sectoriale se va referi la domeniul valorilor mobiliare, s-a decis constituirea unui grup de practicieni și experți în piețele valorilor mobiliare care să asiste Comisia în analizarea principalelor probleme din acest domeniu. Aceasta implică, în mod necesar, studierea transpunerii și aplicării dreptului comunitar la nivel național, pentru a înțelege mai bine modul în care dreptul comunitar se aplică în practică și pentru a garanta că se realizează efectiv nivelul de coerență juridică de care au nevoie piețele serviciilor de investiții transfrontaliere și ale valorilor mobiliare.(4) Pe lângă consultanța furnizată de practicieni cu privire la aspecte legate de evaluarea juridică a directivelor UE privind valorile mobiliare, Comisia consideră important să primească analiza grupului de experți referitoare la impactul economic al directivelor UE privind valorile mobiliare, precum și punerea acestora în practică și aplicarea concretă în statele membre. Prin urmare, grupul de experți asistă, de asemenea, Comisia la întocmirea rapoartelor sale privind aplicarea diverselor dispoziții ale Directivei 2004/39/CE a Parlamentului European și a Consiliului din 21 aprilie 2004 privind piețele instrumentelor financiare, de modificare a Directivelor 85/611/CEE și 93/6/CEE ale Consiliului și a Directivei 2000/12/CE a Parlamentului European și a Consiliului și de abrogare a Directivei 93/22/CEE a Consiliului [2], ale Directivei 2003/71/CE a Parlamentului European și a Consiliului din 4 noiembrie 2003 privind prospectul care trebuie publicat în cazul unei oferte publice de valori mobiliare sau pentru admiterea valorilor mobiliare la tranzacționare și de modificare a Directivei 2001/34/CE [3], ale Directivei 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) [4] și ale Directivei 2004/109/CE a Parlamentului European și a Consiliului din 15 decembrie 2004 privind armonizarea obligațiilor de transparență în ceea ce privește informația referitoare la emitenții ale căror valori mobiliare sunt admise la tranzacționare pe o piață reglementată și de modificare a Directivei 2001/34/CE [5]. De asemenea, grupul de experți furnizează consultanță tehnică la solicitarea Comisiei referitoare la aspectele de interes actual privind piețele valorilor mobiliare din UE, precum agențiile de rating și analiștii financiari.(5) Grupul de experți ar trebui să fie format din persoane având competență juridică sau experiență comercială directă în domeniile care fac obiectul mandatului. Ar trebui să se prevadă participarea experților sau observatorilor din alte grupuri de experți sau asociații ale consumatorilor/investitorilor.(6) Prezenta decizie dă curs angajamentului Comisiei din cartea albă de a constitui grupul de experți și definește procedurile referitoare la componența și la modalitățile acestuia de funcționare.(7) Având în vedere că durata activităților grupului de experți ar trebui să fie limitată, grupul de experți își începe misiunea în 2006 și o continuă până la sfârșitul anului 2009, cu excepția cazului în care Comisia decide prelungirea mandatului grupului de experți,ADOPTĂ PREZENTA DECIZIE:Articolul 1Un grup european de experți în piețele valorilor mobiliare, denumit în continuare "grupul", se constituie de către Comisie.Articolul 2MisiuneGrupul:- furnizează consultanță Comisiei pentru analiza efectuată de aceasta cu privire la coerența juridică a cadrului legislativ al UE și, după caz, pentru punerea acestuia în practică în dreptul național, pe baza unei verificări a coerenței sectoriale a directivelor UE privind valorile mobiliare, efectuată prin studierea legislației relevante, pentru a identifica – din perspectiva operatorilor reglementați și a utilizatorilor piețelor valorilor mobiliare – elemente de incertitudine juridică din cadrul legislativ care împiedică funcționarea piețelor respective;- asistă Comisia prin furnizarea de consultanță care este luată în considerare în rapoartele pe care Comisia trebuie să le întocmească cu privire la aplicarea diverselor dispoziții ale Directivei 2004/39/CE, Directivei 2003/71/CE, Directivei 2003/6/CE și ale Directivei 2004/109/CE. Consultanța furnizată de grup implică, de asemenea, o analiză a impactului economic al respectivelor directive;- furnizează consultanță tehnică la solicitarea Comisiei referitoare la aspectele de interes actual privind piețele valorilor mobiliare din UE, precum agențiile de rating și analiștii financiari. În ceea ce privește agențiile de rating, Comisia intenționează să evalueze opiniile participanților de pe piață, în special ale celor care achiziționează instrumente financiare complexe, prin solicitarea de consultanță grupului cu privire la aspecte specifice referitoare la funcționarea agențiilor de credit. În ceea ce privește analiștii financiari, opinia grupului ar putea fi solicitată cu privire la caracterul adecvat al cerințelor de reglementare.Grupul prezintă Comisiei, în mod regulat, rapoarte rezumând analizele sale și opiniile sale. Comisia nu este obligată să respecte opiniile furnizate de grup, iar opiniile nu aduc atingere opiniilor altor grupuri de experți ale Comisiei, cu privire la aspectele conexe care fac obiectul mandatului. Grupul asigură coordonarea adecvată cu celelalte grupuri de experți ale Comisiei, pentru a evita suprapunerea activităților.Articolul 3Componența - Numirea(1) Grupul cuprinde cel mult 20 de membri.(2) Membrii grupului sunt numiți de Comisie pe baza cererilor depuse ca răspuns la o invitație de manifestare a interesului adresată experților de înalt nivel având experiență practică, provenind din comunitățile de afaceri, din mediile universitare și din societatea civilă, inclusiv reprezentanți ai consumatorilor sau ai investitorilor, implicați în sectorul serviciilor de investiții și al valorilor mobiliare.(3) Comisia evaluează eligibilitatea fiecărui expert care a dat curs invitației de manifestare a interesului pe baza următoarelor criterii:- competența dovedită și experiența practică recentă, inclusiv la nivel european sau internațional, în domenii relevante pentru sectorul serviciilor de investiții și al valorilor mobiliare și/sau referitoare la impactul directivelor UE privind valorile mobiliare cu privire la domenii;- capacitatea fiecărui expert de a influența opiniile comunităților de afaceri, mediilor universitare și societății civile în domeniile care fac obiectul mandatului;- răspunsurile la invitația de manifestare a interesului ar trebui să fie însoțite de probe care să demonstreze că fiecare expert îndeplinește condițiile menționate anterior;- fiecare expert ar trebui, de asemenea, să cunoască o limbă uzuală în domeniul financiar, la un nivel care să îi permită să contribuie la discuții și să întocmească rapoarte în limba respectivă.(4) În selecția experților, Comisia ține seama, de asemenea, de necesitatea de a reuni competențe care acoperă toate funcțiile și produsele relevante din sectorul valorilor mobiliare.În plus, Comisia asigură o largă reprezentare geografică în cadrul grupului, selectând experți care au cunoștințe directe despre o mare varietate de piețe din UE, inclusiv piețele naționale, cât mai mult posibil pe baza răspunsurilor primite.(5) Se aplică următoarele dispoziții:- membrii sunt numiți cu titlu personal, ceea ce exclude posibilitatea participării supleanților la lucrările grupului, și sunt obligați să furnizeze consultanță Comisiei independent de orice legături profesionale sau orice altă influență externă;- membrii sunt numiți pentru un mandat de doi ani care poate fi reînnoit;- se așteaptă ca membrii să participe activ la reuniunile grupului și la cel puțin una dintre cele ale subgrupurilor menționate la articolul 4 alineatul (2);- membrii care nu mai sunt în măsură să contribuie eficient la lucrările grupului, care demisionează sau care nu respectă condițiile prevăzute la prezentul articol sau la articolul 287 din Tratatul de instituire a Comunității Europene pot fi înlocuiți de Comisie pentru restul mandatului;- numele membrilor numiți de Comisie se publică pe site-ul internet al DG Piața Internă și Servicii. Numele membrilor sunt colectate, prelucrate și publicate în conformitate cu dispozițiile Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [6].Articolul 4Funcționare(1) Comisia organizează și prezidează reuniunile grupului. Grupul se reunește de patru ori pe an în sesiune plenară și de mai multe ori pe an în cadrul subgrupului (subgrupurilor).(2) Comisia poate constitui unul sau mai multe subgrupuri care să examineze chestiuni specifice și cărora le stabilește mandatul; orice subgrup se desființează de îndată ce misiunea sa specifică este îndeplinită.(3) Comisia stabilește un program de lucru pentru fiecare an calendaristic. Programul ar trebui să determine subiectele care se abordează în cadrul grupului sau al unuia dintre subgrupurile sale și stabilește o planificare pentru examinarea proiectelor de rapoarte în cadrul reuniunilor plenare ale grupului. Opiniile și analizele grupului vor permite Comisiei să efectueze evaluarea necesară.(4) Comisia poate invita alți experți sau observatori având competență specifică cu privire la un subiect înscris pe ordinea de zi, să participe la lucrările grupului sau ale unui subgrup, în cazul în care acest lucru este util sau necesar. Prezenta dispoziție poate fi utilizată pentru a invita experți din alte grupuri de experți ale Comisiei sau observatori din cadrul asociațiilor care reprezintă consumatori sau investitori.(5) Un expert sau un observator nu poate divulga informații obținute prin participarea la lucrările grupului sau ale unui subgrup în cazul în care Comisia clasifică respectivele informații drept confidențiale.(6) Grupul și subgrupurile sale se reunesc, de regulă, într-unul din sediile Comisiei sau ale serviciilor sale, în conformitate cu procedurile și planificarea stabilită de Comisie. Comisia asigură serviciile de secretariat.(7) Grupul își adoptă regulamentul de procedură pe baza unui proiect prezentat de Comisie.(8) Comisia publică pe site-ul internet al DG Piața Internă și Servicii, în limba originală a respectivului document, concluziile și rapoartele grupului, precum și rezumatele reuniunilor sale sau ale subgrupului său (subgrupurilor sale).Articolul 5Cheltuieli pentru reuniuni(1) Comisia rambursează cheltuielile de deplasare și de ședere ale membrilor care privesc activitățile grupului, în conformitate cu dispozițiile în vigoare în cadrul Comisiei. Membrii nu sunt remunerați pentru sarcinile îndeplinite.(2) Cheltuielile pentru reuniuni se rambursează în limitele alocărilor disponibile la respectivul serviciu, în conformitate cu procedura anuală de alocare a resurselor.Articolul 6Intrarea în vigoarePrezenta decizie produce efecte de la data publicării în Jurnalul Oficial al Uniunii Europene. Aceasta se aplică până la sfârșitul anului 2009, în afara cazului în care Comisia decide, înainte de data respectivă, să prelungească mandatul grupului și al oricărui alt subgrup constituit.Adoptată la Bruxelles, 30 martie 2006.Pentru ComisieCharlie McCreevyMembru al Comisiei[1] Cartea albă privind politica serviciilor financiare (2005-2010), COM(2005) 629 final, 1 decembrie 2005.[2] JO L 145, 30.4.2004, p. 1, astfel cum a fost corectată prin JO L 45, 16.2.2005, p. 18.[3] JO L 345, 31.12.2003, p. 64.[4] JO L 96, 12.4.2003, p. 16.[5] JO L 390, 31.12.2004, p. 38.[6] JO L 8, 12.1.2001, p. 1.--------------------------------------------------


title: Decizia 2006/229/JAI a Consiliului din 9 martie 2006 de stabilire a datei de aplicare a anumitor dispoziții ale Deciziei 2005/211/JAI privind introducerea unor noi funcții ale Sistemului de informații Schengen, inclusiv în combaterea terorismului

text:
Anunţ juridic important

|

32006D0229

Official Journal L 081 , 18/03/2006 P. 0046 - 0046 Official Journal L 270 , 29/09/2006 P. 0343 - 0343

		20060309Decizia 2006/229/JAI a Consiliuluidin 9 martie 2006de stabilire a datei de aplicare a anumitor dispoziții ale Deciziei 2005/211/JAI privind introducerea unor noi funcții ale Sistemului de informații Schengen, inclusiv în combaterea terorismuluiCONSILIUL UNIUNII EUROPENE,având în vedere Decizia 2005/211/JAI a Consiliului din 24 februarie 2005 privind introducerea unor noi funcții ale Sistemului de informații Schengen, inclusiv în combaterea terorismului [1], în special articolul 2 alineatul (4),întrucât:(1) Decizia 2005/211/JAI prevede că dispozițiile articolului 1 se aplică de la o dată care va fi stabilită de Consiliu, de îndată ce condițiile prealabile necesare au fost îndeplinite, iar Consiliul poate decide să stabilească date diferite pentru aplicarea diverselor dispoziții. Condițiile prealabile în cauză au fost îndeplinite în ceea ce privește articolul 1 punctul 7, noul articol 100 alineatul (3) litera (e), din Decizia 2005/211/JAI.(2) În ceea ce privește Elveția, prezenta decizie constituie o dezvoltare a dispozițiilor din acquis-ul Schengen, în sensul Acordului semnat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen [2], care intră sub incidența domeniului prevăzut la articolul 1 litera G din Decizia 1999/437/CE [3] a Consiliului, coroborată cu articolul 4 alineatul (1) din Decizia 2004/849/CE [4] a Consiliului privind semnarea în numele Uniunii Europene și din Decizia 2004/860/CE [5] a Consiliului privind semnarea în numele Comunității Europene și aplicarea provizorie a anumitor dispoziții din acordul menționat,DECIDE:Articolul 1Articolul 1 punctul 7, noul articol 100 alineatul (3) litera (e), din Decizia 2005/211/JAI se aplică de la 31 martie 2006.Articolul 2Prezenta decizie produce efecte de la data adoptării sale. Se publică în Jurnalul Oficial al Uniunii Europene.Adoptată la Bruxelles, 9 martie 2006.Pentru ConsiliuPreședinteleJ. Pröll[1] JO L 68, 15.3.2005, p. 44.[2] Document 13054/04 al Consiliului disponibil pe http://register.consilium.eu.int[3] JO L 176, 10.7.1999, p. 31.[4] JO L 368, 15.12.2004, p. 26.[5] JO L 370, 17.12.2004, p. 78.--------------------------------------------------


title: Decizia Consiliului din 22 decembrie 2003 privind aplicarea cu titlu provizoriu a Acordului bilateral între Comunitatea Europeană și Republica Belarus privind comerțul cu produse textile

text:
Anunţ juridic important

|

32003D0915

Jurnalul Oficial L 345 , 31/12/2003 p. 0150 - 0150 ediţie specială în limba cehă capitol 11 volum 48 p. 259  - 259 ediţie specială în limba estonă capitol 11 volum 48 p. 259  - 259 ediţie specială în limba maghiară capitol 11 volum 48 p. 259  - 259 ediţie specială în limba lituaniană capitol 11 volum 48 p. 259  - 259 LV.ES capitol 11 volum 48 p. 259  - 259 MT.ES capitol 11 volum 48 p. 259  - 259 PL.ES capitol 11 volum 48 p. 259  - 259 SK.ES capitol 11 volum 48 p. 259  - 259 ediţie specială în limba slovenă capitol 11 volum 48 p. 259  - 259

		20031222Decizia Consiliuluidin 22 decembrie 2003privind aplicarea cu titlu provizoriu a Acordului bilateral între Comunitatea Europeană și Republica Belarus privind comerțul cu produse textile(2003/915/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,având în vedere propunerea Comisiei,întrucât:(1) Comisia a negociat în numele Comunității un acord bilateral privind prelungirea cu un an a acordului bilateral și a protocoalelor care reglementează în prezent comerțul cu produse textile cu Republica Belarus. Limitele cantitative au fost adaptate astfel încât să se ia în considerare ratele anuale de creștere și extinderea Uniunii Europene.(2) Sub rezerva unei eventuale încheieri, la o dată ulterioară, acordul bilateral ar trebui semnat în numele Comunității.(3) Acordul bilateral ar trebui aplicat, cu titlu provizoriu, de la data de 1 ianuarie 2004, până la momentul îndeplinirii procedurilor necesare pentru încheierea sa și sub rezerva unei aplicări provizorii reciproce din partea Republicii Belarus,DECIDE:Articolul 1Sub rezerva unei eventuale încheieri, la o dată ulterioară, Președintele Consiliului este autorizat să desemneze persoanele abilitate să semneze, în numele Comunității Europene, Acordul sub forma unui schimb de scrisori între Comunitatea Europeană și Republica Belarus de modificare a Acordului între Comunitatea Europeană și Republica Belarus privind comerțul cu produse textile, parafat la Bruxelles, la data de 1 aprilie 1993, astfel cum a fost modificat ultima dată prin Acordul sub forma unui schimb de scrisori parafat la data de 11 noiembrie 1999 ("acordul bilateral").Articolul 2Acordul bilateral se aplică cu titlu provizoriu până la momentul încheierii sale oficiale și sub rezerva unei aplicări provizorii reciproce din partea Republicii Belarus [1], de la data de 1 ianuarie 2004.Textul acordului bilateral este anexat la prezenta decizie.Articolul 3(1) În cazul în care Belarusul nu respectă obligațiile care îi revin în temeiul punctului 2 subpunctul 5 din acordul bilateral, contingentul stabilit pentru 2004 revine la nivelul fixat pentru anul 2003.(2) Decizia de a aplica alineatul (1) se ia în conformitate cu procedurile prevăzute la articolul 17 din Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe [2].Articolul 4Prezenta decizie se publică în Jurnalul Oficial al Uniunii Europene.Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 22 decembrie 2003.Pentru ConsiliuPreședinteleG. Alemanno[1] Data la care aplicarea provizorie devine efectivă se publică în Jurnalul Oficial al Uniunii Europene, seria C.[2] JO L 275, 8.11.1993, p. 1. Regulament, astfel cum a fost modificat ultima dată prin Regulamentul (CE) nr. 138/2003 (JO L 23, 28.1.2003, p. 1).--------------------------------------------------


title: Decizia (UE) 2017/1716 a Parlamentului European din 27 aprilie 2017 privind închiderea conturilor Eurojust pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/312

         DECIZIA (UE) 2017/1716 A PARLAMENTULUI EUROPEAN
   din 27 aprilie 2017
   privind închiderea conturilor Eurojust pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Eurojust pentru exercițiul financiar 2015,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2015, însoțit de răspunsul Eurojust (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a Eurojust în ceea ce privește execuția bugetară pentru exercițiul financiar 2015 (05873/2017 – C8-0056/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0129/2017),

               1.

               aprobă închiderea conturilor Eurojust pentru exercițiul financiar 2015;

               2.

               încredințează președintelui sarcina de a transmite prezenta decizie directorului administrativ al Eurojust, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 193.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 63, 6.3.2002, p. 1.

      (5)  JO L 328, 7.12.2013, p. 42.


title: 2014/171/UE: Decizia Consiliului din 24 martie 2014 de numire a unui membru danez în cadrul Comitetului Economic și Social European

text:
               27.3.2014

               RO

               Jurnalul Oficial al Uniunii Europene

               L 91/48

      DECIZIA CONSILIULUI

   din 24 martie 2014
   de numire a unui membru danez în cadrul Comitetului Economic și Social European
   (2014/171/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului danez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului doamnei Rikke EDSJÖ,

         ADOPTĂ PREZENTA DECIZIE:
   Articolul 1
   Domnul Niels LINDBERG MADSEN este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 martie 2014.

            Pentru Consiliu

            Președintele

         A. TSAFTARIS

      (1)  JO L 251, 25.9.2010, p. 8.